ทุกข์ชาวบ้านย่านสถานีกลางบางซื่อ โอดอุโมงลอดถนนกำแพงเพชร 6 สร้างเสร็จเกือบ 2 ปี แต่ไม่อนุญาตให้ชาวบ้านใช้งาน ซ้ำขยะ น้ำท่วมขัง มีโจรใจร้ายลักโขมยสายไฟ   
.
วันนี้มีชาวเน็ตท่านหนึ่งส่งรูปมาให้ แอดมินหลัง Inbox เป็นรูปสภาพอุโมงทางรถวิ่ง บริเวณถนนกำแพงเพชร 6 ที่ก่อสร้างแล้วเสร็จ 2 ปีกว่า ๆ แต่ยังไม่เปิดใช้งาน พร้อมให้ข้อมูลว่า อุโมงค์ดังกล่าวมีน้ำท่วมขัง และมีขยะมากมาย ซึ่งเป็นพื้นที่รับผิดชอบของการรถไฟแห่งประเทศไทย โดยอุโมงค์นี้ช่วยลดระยะเวลาการเดินทางจากสถานีกลางบางซื่อ ไปสถานีรถไฟสายสีแดงสถานีจตุจักรเป็นระยะทางเกือบ 1 กิโลเมตรโดยอุโมงค์แห่งนี้ตั้งอยู่บริเวณ ซอยป่ากล้วย 1 ซอยป่ากล้วย 2 และซอยพร้อมใจ ซึ่งตั้งอยู่ริมถนนกำแพงเพชร 6 ทอดยาวไปตามแนวข้างทางลอดอุโมงค์ดังกล่าว เป็นระยะทางเกือบ 300 เมตร แต่เมื่อสร้างแล้วเสร็จชาวบ้านก็หวังแต่เพียงว่าจะช่วยบรรเทาการเดินทางให้สะดวกมากขึ้น 
.
แต่หลังจากอุโมงสร้างเสร็จก็มีการเปิดใช้เป็นพัก ๆ เนื่องจากมีปัญหาเรื่องการลักสายไฟ เครื่องสูบน้ำ จึงทำให้ระบบระบายน้ำในอุโมงมีปัญหาทำให้ล่าสุดมีการปิดอุโมงจนถึงปัจจุบัน